**Dincolo de munţi**

*Dumitru Negrea*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ochii-mi nu-nţeleg ce văd

Şi stinsă-i pala lor culoare;

Trăiesc giganticul prăpăd

Umbrit mereu de ani, sub soare.

Deplină eră a întârzierii

Când totul sună a pustiu

Mi-apare-n faţă o himeră,

Visez sau dorm, nici nu mai ştiu…

Se contopeau stele în noi-

Şi munţi şi lacrimi deopotrivă;

Noi niciodată n-am fost doi,

Pluteam visând, dar în derivă.

Eu m-am întors demult acasă,

Fără pământ, aveam o coasă

Şi aşteptam un alt vechi tren,

Codrul şi luna, noi, un tren…

Refren banal şi refren tern,

Doar noi, un tren, un tren etern.

20 Septembrie 2000